જ્યાં સુધી પ્રસાર ભારતીની કામગીરીમાં મંત્રાલયનો હસ્તક્ષેપ છે ત્યાં સુધી તેની સ્વાયત્તતા સરળ નથી. ખરેખર તો સવાલ એ પુછાવો જોઈએ કે ભારતમાં આવું મંત્રાલય કેમ છે ? તેને સરકારી પ્રચાર કે પ્રાઈવેટ મીડિયા સંસ્થાઓને લાયસન્સ આપવા સિવાય બીજું કરવાનું છે શું ? સરકાર પાસે પ્રચાર માટે દૂરદર્શન અને ઓલ ઈન્ડિયા રેડિયો છે અને જ્યાં સુધી લાયસન્સ ઈસ્યુ કરવાનો સવાલ છે તે તો બીજી સંસ્થા પણ કરી જ શકે. તો શું આવા મંત્રાલયનું અસ્તિત્વ જ લોકશાહી વ્યવસ્થામાં વિસંગતતા નથી સર્જતુ ?